
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ĮPAREIGOJIMO PERSKAIČIUOTI SOCIALINIO BŪSTO NUOMOS MOKESTĮ IR ĮGALIOJIMO PASIRAŠYTI SUSITARIMĄ DĖL BŪSTO NUOMOS SUTARTIES PAKEITIMO 

2026 m. kovo      d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 34 straipsnio 6 dalies  11 punktu, Lietuvos Respublikos paramos būstui įsigyti ar išsinuomoti įstatymo 21 straipsniu, Socialinio būsto ir kito savivaldybės būsto nuomos mokesčių apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl socialinio būsto ir kito savivaldybės būsto nuomos mokesčių apskaičiavimo metodikos patvirtinimo“, 3 punktu, Šakių rajono savivaldybės būsto ir socialinio būsto nuomos tvarkos aprašo, patvirtinto Šakių rajono savivaldybės tarybos 2022 m. balandžio 22 d. sprendimu Nr. T-154 „Dėl Šakių rajono savivaldybės būsto ir socialinio būsto nuomos tvarkos aprašo patvirtinimo“, 43 ir 50 punktais, Šakių rajono savivaldybės tarybos 2019 m. gruodžio 20 d. sprendimu Nr. T-394 „Dėl amortizacinių atskaitymų normatyvų ir rinkos pataisos koeficientų patvirtinimo“:
	1. Įpareigoju Šakių rajono savivaldybės administracijos seniūnijų seniūnus:
	1.1. informuoti Socialinio būsto nuomininkus apie planuojamą būsto nuomos mokesčio perskaičiavimą;      
	1.2. perskaičiuoti nuo 2026 m. balandžio 1 d. Socialinio būsto nuomos mokestį;
	1.3. užpildyti ir pasirašyti Šakių rajono socialinio būsto nuomos mokesčio apskaičiavimo aktą (toliau – aktas), patvirtintą Šakių rajono savivaldybės tarybos 2019 m. gruodžio 20 d. sprendimu Nr. T-394 „Dėl amortizacinių atskaitymų normatyvų ir rinkos pataisos koeficientų patvirtinimo“, bei su aktu supažindinti būsto nuomininkus. Šis aktas yra neatskiriama Socialinio būsto nuomos sutarties dalis.
	2. Įgalioju Šakių rajono savivaldybės administracijos seniūnijų seniūnus parengti ir pasirašyti susitarimą dėl Socialinio būsto nuomos sutarties pakeitimo, nurodant perskaičiuotą būsto nuomos mokesčio dydį.

